*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 2013. gada \_\_.\_\_\_\_\_

**Informatīvais ziņojums par risinājumiem teritorijas attīstības indeksa pilnveidošanai, kā arī turpmākai pielietošanai Eiropas Savienības fondu 2014.-2020.gadam plānošanas periodā**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. Pieņemt zināšanai vides aizsardzības un reģionālās attīstības ministra iesniegto informatīvo ziņojumu par risinājumiem teritorijas attīstības indeksa pilnveidošanai, kā arī turpmākai pielietošanai Eiropas Savienības fondu 2014.-2020.gadam plānošanas periodā.
2. Vides aizsardzības un reģionālās attīstības ministrijai sadarbībā Latvijas Pašvaldību savienību, Latvijas Lielo pilsētu asociāciju, Finanšu ministriju, Zemkopības ministriju, Pārresoru koordinācijas centru un Valsts reģionālās attīstības aģentūru turpināt darbu pie informatīvajā ziņojumā izklāstītā jaunā teritorijas attīstības indeksa izstrādes.
3. Atbildīgajām institūcijām, gatavojoties Eiropas Savienības fondu 2014.-2020.gadam plānošanas perioda ieviešanai:
	1. izvērtēt nepieciešamību teritorijas attīstības indeksu lietot individuālo projektu vērtēšanā;
	2. izvērtēt nepieciešamību projektu vērtēšanas procesā vienāda novērtējuma gadījumā teritorijas attīstības indeksu lietot kā izšķirošo kritēriju;
	3. teritoriālu nosacījumu izstrādē, ja tādi tiek plānoti, piemēram, projektu īstenošanas vietas ierobežojumu noteikšanā, izvērtēt iespējamību teritorijas attīstības indeksu lietot tikai kā vienu no kritērijiem.
4. Balstoties uz informatīvajā ziņojumā secināto, Vides aizsardzības un reģionālās attīstības ministrijai, izstrādājot nākamajam Eiropas Savienības fondu plānošanas periodam (2014.-2020.gads) kritērijus un kārtību valsts budžeta dotācijas piešķiršanai pašvaldībām un plānošanas reģioniem Eiropas Savienības struktūrfondu un Kohēzijas fonda līdzfinansēto projektu īstenošanai, neizmantot teritorijas attīstības indeksu kā kritēriju valsts budžeta dotācijas piešķiršanai.
5. Vides aizsardzības un reģionālās attīstības ministrijai izstrādāt alternatīvu risinājumu valsts budžeta dotācijas piešķiršanai pašvaldībām un plānošanas reģioniem Eiropas Savienības struktūrfondu un Kohēzijas fondu līdzfinansēto projektu īstenošanai un līdz 2014.gada 1.jūlijam iesniegt Ministru kabinetā.

# Ministru prezidents V. Dombrovskis

# Valsts kancelejas direktore E. Dreimane

Iesniedzējs: Vides aizsardzības un

reģionālās attīstības ministrs E.Sprūdžs

Vīza:

Valsts sekretārs A.Antonovs

12.06.2013. 09:36

271

Z.Hermansons

66016725, Zintis.Hermansons@varam.gov.lv